**Inceputuri**

*Azoitei Stefania*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atomii mei au iubit atomii tăi

Încă de la început

Când eram praf de stele

Amestecaţi cu luna.

Am dansat împreună milenii

Fără timp şi spaţiu

Căci noi eram infinitul

În propriul nostru univers.

Ceva ne-a despărţit apoi

Şi înfierbântaţi de dorinţă

Ne-am aruncat în trupurile străine

Ale unor necunoscuţi goi

Ne-am căutat alte milenii

Prin soare, amestecaţi cu apa mării

Până ne-am găsit departe de lună

Uitându-ne la stele.

Atomii mei mereu au iubit atomii tăi,

În decenii de timp scurtate sub apăsarea unui sărut,

În anotimpuri decedate şi apusuri uitate,

În gratii de piepturi străine,

În inimi haine…

Dar atomii mei au iubit atomii tăi

Încă de la început

Şi continuă

Până vom iar praf de stele

Pe lângă lună pierduţi.